ทางบังคับ ต้องเดินไปสู่สถานการณ์แตกหัก : เอาไม่อยู่ ไทยพัง
ระอุ อย่างที่คาดการณ์ไว้,ตามปรากฏการณ์ที่ทหารได้เชิญตัวนายจาตุรนต์ ฉายแสง อดีต รมว.ศึกษาธิการ แกนนำพรรคเพื่อไทย เข้าพบ พล.ท.กัมปนาท รุดดิษฐ์ แม่ทัพภาคที่ 1 ในฐานะผู้บัญชาการกองกำลังรักษาความสงบเรียบร้อย,จากการโพสต์เฟซบุ๊กส่วนตัวแสดงความเห็นวิพากษ์วิจารณ์ ยุติธรรม 2 มาตรฐาน,เช่นเดียวกับรายของนายสุรพงษ์ โตวิจักษณ์ชัยกุล อดีตรองนายกฯ และ รมว.ต่างประเทศ ที่เคลื่อนไหวในเชิงต่อต้าน ก็โดนทหารบุกเชิญตัวคาร้านอาหาร,และยังรวมไปถึงนายณัฐวุฒิ ใสยเกื้อ อดีต รมช.พาณิชย์ แกนนำคนสำคัญของกลุ่มเสื้อแดง นปช.ก็โดนทหารเรียกตัวเข้าทำการปรับทัศนคติ,ซึ่งก่อนหน้านั้น คนที่โดนคิวแรกเลยก็คือนายสิงห์ทอง บัวชุม อดีตผู้สมัคร ส.ส.กทม. หนึ่งในทีมกฎหมายพรรคเพื่อไทย ที่ถูกเรียกเข้าค่ายทหาร,ฐานเปิดโพยเบื้องหลัง ออกมาระบุเลยว่า คสช.ได้ขอความร่วมมือไม่ให้ น.ส.ยิ่งลักษณ์ ชินวัตร อดีตนายกรัฐมนตรี แถลงข่าวที่โรงแรมเอสซี ปาร์ค,คนของพรรคเพื่อไทยโดนข้อหา ลองของ ไปตามๆกัน,แต่ที่ระทึกกว่านั้น ก็คือคิวของนายพานทองแท้ ชินวัตร บุตรชายของ พ.ต.ท.ทักษิณ ชินวัตร อดีตนายกรัฐมนตรีที่มีกระแสข่าวว่า โดนทหารบุกถึงบ้าน,เพื่อขอความร่วมมือแกมบังคับให้หยุดปลุกระดมผ่านโซเชียลมีเดีย,รุกเข้าใกล้ กล่องดวงใจ ของ นายใหญ่ เข้าไปทุกที,ทหารลุยบล็อกเครือข่าย ทักษิณ แบบถึงลูกถึงคน,ตามสัญญาณที่ พล.อ.ประยุทธ์ จันทร์โอชา นายกรัฐมนตรี หัวหน้า คสช.ออกมาพูดชัด จะยกระดับความเข้มข้นจากเบาไปหาหนัก,สถานการณ์มาถึงจุดหักดิบกันแล้ว,โดยปรากฏการณ์อันมีผลสะท้อนมาจากกรณีที่สภานิติ-บัญญัติแห่งชาติ (สนช.) ลงมติถอดถอนอดีตนายกฯยิ่งลักษณ์จากปมปล่อยปละละเลยให้เกิดการทุจริตโครงการรับจำนำข้าว,ก่อให้เกิดแรงกระเพื่อมรุนแรง ไม่ใช่แค่สถานการณ์ ปั่นป่วนภายในประเทศจากฝ่ายสนับสนุนอดีตนายกฯยิ่งลักษณ์เท่านั้น มันยังก่อแรงเสียดทานจากภายนอกประเทศพุ่งเข้าใส่รัฐบาลทหาร,กระตุกฉาก โลกล้อมประเทศไทย,ตามจังหวะที่นายแดเนียล รัสเซล ผู้ช่วยรัฐมนตรีว่าการกระทรวงการต่างประเทศสหรัฐอเมริกาฝ่ายกิจการเอเชียตะวันออกและแปซิฟิก เดินทางเยือนประเทศไทย,เจาะจงเลือกช่วงเกิดเหตุถอดถอนพอดิบพอดี,และก็ชัดเจนเข้าไปใหญ่ เมื่อมีการส่งเทียบเชิญให้อดีตนายกฯยิ่งลักษณ์เข้าพบ ณ สถานทูตสหรัฐฯประจำประเทศไทย เพื่อขอทราบเหตุผลชัดเจนในกระบวนการถอดถอน,ก่อนที่ผู้ช่วยรัฐมนตรีต่างประเทศสหรัฐฯจะป่าวประกาศให้ได้ยินไปทั่วโลก,เชื่อว่าการถอดถอนอดีตนายกฯหญิงของไทยมีการแทรกแซงทางการเมือง และน่าเป็นห่วงว่าจะกระทบกระบวน การปรองดอง,อีกทั้งยังเรียกร้องให้รัฐบาลทหาร คสช.ยกเลิกกฎอัยการศึกอีกต่างหาก,ในขณะที่อดีตนายกฯยิ่งลักษณ์ก็ได้ทีซัดลูกตามน้ำ ด้วยการโพสต์แถลงการณ์ผ่านเฟซบุ๊กส่วนตัวทำนองว่า ประชาธิปไตยของประเทศไทยตายแล้ว,แนวโน้มพี่เบิ้มสหรัฐฯโดดถือหางฝ่ายอดีตนายกฯหญิงของไทย,เพิ่มน้ำหนักกดดันรัฐบาลทหารในเวทีโลก,ในอารมณ์ซีเรียสๆที่เห็นได้จากอาการของพลเอก ประยุทธ์ เล่าให้ที่ประชุม ครม.ฟังเกี่ยวกับข้อมูลบางส่วนที่เสนอต่อสังคมทำให้เข้าใจผิดว่าสหรัฐฯกดดันไทย,ก่อนออกมาแถลงข่าวตอบโต้อดีตนายกฯยิ่งลักษณ์ ยืนยันประเทศชาติเป็นประชาธิปไตยกว่าปกติด้วยซ้ำ และไม่มีวันตาย,แถมยังขู่ออกอากาศกันซึ่งๆหน้า,อดีตนายกฯจะเดินทางไปต่างประเทศ ถ้าศาลไม่ให้ไป หรือห้ามออกนอกประเทศ ก็ต้องเป็นไปตามนั้น ถ้าใครหนีกฎหมายออกไป ก็คงกลับมาอีกไม่ได้ ก็เท่านั้นเอง,ต่อเนื่องด้วยการเทกแอ็กชั่นแรงๆทางการทูต,รัฐบาล คสช.ได้มีการสั่งให้กระทรวงการต่างประเทศเรียกนายแพทริค เมอร์ฟี อุปทูตสหรัฐอเมริกาประจำประเทศไทย เข้ามาชี้แจง และแสดงความไม่พอใจที่ถูกแทรกแซงกิจการภายใน,ตอกกลับแบบไม่กลัวพญาอินทรี ไม่สนพี่เบิ้มจะเป็นมหาอำนาจโลก,ซึ่งนั่นก็มีสัญญาณข้ามโลกมาทันที ตามบทที่นางเจน ซากี โฆษกกระทรวงการต่างประเทศสหรัฐฯ แถลงถึงการซ้อมรบคอบบร้าโกลด์ระหว่างกองทัพไทยกับสหรัฐฯ ปีนี้ก็จะมีขึ้นเหมือนที่ผ่านมา,แต่ว่าระดับความร่วมมือได้ลดลง โดยเหลือเพียงภารกิจด้านมนุษยธรรมและการบรรเทาสาธารณภัยเป็นหลักเท่านั้น,ปล่อยมาตรการแบนกันทันควันในเบื้องต้น,โดยแรงตกกระทบจากกรณีการถอดถอนอดีตนายกฯยิ่งลักษณ์กระตุกแรงกระเพื่อมภายในประเทศ และยังลามไปถึงปมการเมืองระหว่างประเทศ,อย่างไรก็ตาม มันก็เป็นเหตุการณ์ที่คาดการณ์ได้ล่วงหน้าอยู่แล้ว,แววมีมาตลอด ถ้าเปิดเกมหักดิบกันเมื่อไหร่ ฝ่ายที่เสียไม่มีทางยอมแต่โดยดีแน่,แต่ทั้งหมดทั้งปวง ด้วย เส้นทางบังคับต้องเดิน ประเมินตามปรากฏการณ์เสียงถอดถอนอดีตนายกฯยิ่งลักษณ์ที่พุ่งทะลุเพดานขึ้นไปถึง 190 เสียง,ตัวเลขออกมาเหนือการคาดหมาย,บ่งบอก ธง สัญญาณไปในทิศทางเดียวกัน,มันก็ชัดเจนว่า คสช.ตัดสินใจตามเส้นทางที่ไหลไปเข้าทางฝ่ายต้านระบอบ ทักษิณ,เพราะไม่เช่นนั้นก็จะทำให้สูญเสียแนวร่วมฝ่ายเดียวกัน ทั้งเครือข่ายม็อบ กปปส. แนวร่วมกลุ่มพันธมิตรฯ และทีมงานพรรคประชาธิปัตย์,ไม่กลัวขัดใจพรรคเพื่อไทยและแนวร่วมเสื้อแดง นปช.ที่ยังไงก็ไม่เป็นเนื้อเดียวกันอยู่แล้ว,แน่นอนเมื่อ คสช.ตัดสินใจอย่างนี้ ตามจังหวะก็ต้องเปิดไฟเขียวหมด,ด้วยยุทธการเคลียร์กันด้วยกระบวนการทางกฎหมายจะใส่เกียร์ห้า เหยียบคันเร่งเดินหน้าเต็มตัว,คดีของอดีตนายกฯยิ่งลักษณ์และเครือข่ายพรรคเพื่อไทยที่จ่ออยู่ในขั้นตอนของ สนช.รวมไปถึงองค์กรอิสระ ไม่ว่าจะเป็นคณะกรรมการป้องกันและปราบปรามการทุจริตแห่งชาติ (ป.ป.ช.) หรือคณะกรรมการการเลือกตั้ง (กกต.) อีกเกือบสิบคดี,จะพาเหรดเดินหน้าเข้าสู่จุดหักดิบ,ซึ่งนั่นก็แทบจะแหงหวยล่วงหน้าได้ สำหรับฝ่ายที่ตกเป็น จำเลย มีแต่เจ๊งกับเจ๊า,ชะตากรรมสุดท้ายไม่เหนือการคาดเดา,และตามฟอร์มเลย ฝ่าย ทักษิณ ที่ยืนกรานเชื่อมั่นในกฎหมาย แต่ไม่เชื่อมั่นในกระบวนการตัดสิน,ยังไงก็ไม่ยอมรับยุติธรรมสองมาตรฐาน,โดยเฉพาะภายใต้สถานการณ์อำนาจพิเศษ ก็ยิ่งมีเหตุให้ฝ่ายที่อยู่ขั้วตรงข้ามกับฝ่ายถืออำนาจ แสดงอาการหวาดระแวงฝ่ายจ้องขุดรากถอนโคน,ซึ่งมันก็จะลามเป็นหัวเชื้อ จุดชนวนความรุนแรง,โดยเงื่อนไขมันก็หนีไม่พ้นวนย้อนกลับไปหนังม้วนเก่า ในฉากเผาบ้านเผาเมืองเมื่อปี 2553,ตามท้องเรื่องที่ฝ่ายพ่ายแพ้ไม่ยอมรับอำนาจของรัฐบาลที่มีท็อปบูตคุมเกมอำนาจอยู่เบื้องหลัง ตั้งแง่ปฏิเสธกระบวนการใช้องค์กรอิสระจัดการทางกฎหมายกับฝ่ายทักษิณ,ผลก็คือบ้านเมืองพังหมดทั้งด้านการเมือง เศรษฐกิจ สังคม,ประเทศเกือบล่มจม ฟุบยาวมาจนถึงวันนี้,อย่างไรก็ดี แม้ในสถานการณ์ที่ดูเหมือนเกมถอดถอนอดีตนายกฯยิ่งลักษณ์จะทำให้ฉากหนังวนย้อนกลับไปฉายหนังม้วนเก่า,แต่มันก็มีจุดที่ต่างกันออกไป ตรงที่ยุคนั้นเป็นรัฐบาลพลเรือนนอมินีที่ใช้อำนาจแบบครึ่งๆกลางๆ,แต่รอบนี้ทหารออกหน้าเล่นเองเต็มตัวในสถานะของรัฐบาล คสช.,และตามปรากฏการณ์ก็สะท้อนให้เห็นว่า มีการเตรียมการมาอย่างดี โดยเฉพาะมีการใช้หนังตัวอย่างความปั่นป่วนวุ่นวายเมื่อปี 2553 เป็นโมเดลตัวตั้ง,แล้วเดินยุทธศาสตร์ปิดช่องโหว่ ไม่ให้ซ้ำรอย,ที่เห็นความแตกต่างชัดๆ ก็คือเมื่อปี 2553 เหตุเกิดแล้ว รัฐบาลภายใต้การสนับสนุนของกองทัพค่อยประกาศกฎ อัยการศึกเข้าควบคุมสถานการณ์,ซึ่งไม่ทันกาล ความสูญเสียเกิดขึ้นไปแล้ว,แต่แนวโน้มรอบนี้ ก็อย่างที่เห็นตั้งแต่วันล็อกห้อง,ล็อกหัวโจกคู่ขัดแย้ง ประกาศยึดอำนาจการปกครองเมื่อวันที่ 22 พฤษภาคม ปี 2557,รัฐบาล คสช.ยังคงลากยาวการประกาศกฎอัยการศึก,ยึดเป็น กระบองยักษ์ ในการกำราบพวกป่วน,และก็อย่างที่เห็นกับการเรียกพวกมีพฤติกรรมท้าทายเข้าค่ายปรับทัศนคติทันทีที่มีรายการท้าทาย อำนาจท็อปบูตในห้วงหัวเลี้ยวหัวต่อ ตัดตอนก่อนขยายผลบานปลาย,แต่แน่นอน ถ้าแนวรบสุดท้ายคือกองทัพโดดมาคุมเกมกันเข้มแบบนี้แล้ว ยังเอาไม่อยู่,เกิดปรากฏการณ์ลุกฮืออีกเมื่อไหร่,เมื่อนั้นจะเกิดความรุนแรงแบบที่ประเมินไม่ได้,เสี่ยงประเทศไทยพัง.,ทีมการเมือง
ตามปรากฏการณ์ที่ทหารได้เชิญตัวนายจาตุรนต์ ฉายแสง อดีต รมว.ศึกษาธิการ แกนนำพรรคเพื่อไทย เข้าพบ พล.ท.กัมปนาท รุดดิษฐ์ แม่ทัพภาคที่ 1 ในฐานะผู้บัญชาการกองกำลังรักษาความสงบเรียบร้อย
ทางบังคับ,ต้องเดิน,สถานการณ์แตกหัก,วิเคราะห์การเมือง,ทีมการเมือง,คอลัมน์ฉบับพิมพ์